CELEX: 62008CN0467
Language: et
Date: 2008-10-31 00:00:00
Title: Kohtuasi C-467/08: Eelotsusetaotlus, mille esitas Audiencia Provincial de Barcelona (Hispaania), 31. oktoobril 2008 — Sociedad General de Autores y Editores de España (SGAE) versus Padawan, S.L. ja kolmas isik: Entidad de Gestión de Derechos de los Productores Audiovisuales (EGEDA)

24.1.2009   
            
            
               ET
            
            
               Euroopa Liidu Teataja
            
            
               C 19/12
            
         Eelotsusetaotlus, mille esitas Audiencia Provincial de Barcelona (Hispaania), 31. oktoobril 2008 — Sociedad General de Autores y Editores de España (SGAE) versus Padawan, S.L. ja kolmas isik: Entidad de Gestión de Derechos de los Productores Audiovisuales (EGEDA)
   (Kohtuasi C-467/08)
   (2009/C 19/21)
   Kohtumenetluse keel: hispaania
   Eelotsusetaotluse esitanud kohus
   Audiencia Provincial de Barcelona
   Põhikohtuasja pooled
   
      Kaebuse esitaja: Sociedad General de Autores y Editores de España (SGAE)
   
      Vastustaja: Padawan, S.L.
   
      Kolmas isik: Entidad de Gestión de Derechos de los Productores Audiovisuales (EGEDA)
   Eelotsuse küsimused
   
               1)
            
            
               Kas direktiivi 2001/29/EÜ (1) artikli 5 lõike 2 punktis b ette nähtud „õiglane hüvitis” on ühenduse mõiste, mis kuulub ühtlustamisele, olenemata liikmesriikide õigusest valida sissenõudmise süsteemid, mida nad peavad asjakohaseks selleks, et rakendada õigust „õiglasele hüvitisele” intellektuaalomandi õiguste valdaja puhul, keda kahjustab isikliku kasutamise eesmärgil reprodutseerimise suhtes kehtestatud erand?
            
         
               2)
            
            
               Kas ükskõik, millist süsteemi igas liikmesriigis õiglase hüvitise kindlaks määramiseks kasutatakse, peab see tagama õiglase tasakaalu asjaomaste isikute vahel — ühelt poolt intellektuaalomandi õiguste omanikud, keda kahjustab isikliku kasutamise eesmärgil reprodutseerimise erand ja kellele kõnealune hüvitis maksmisele kuulub, ning teiselt poolt otseselt või kaudselt tasu maksma kohustatud isikud; ja kas selle tasakaalu määrab kindlaks õiglase hüvitise põhjendus, milleks on korvata isikliku kasutamise eesmärgil reprodutseerimise erandist tulenevat kahju?
            
         
               3)
            
            
               Kas juhtudel, kus liikmesriik valib digitaalse paljundustehnika ning digitaalsete paljundusseadmete ja -materjalide maksustamise või tasu süsteemi, peab see tasu (õiglane hüvitis isikliku kasutamise eesmärgil reprodutseerimise eest) vastavalt direktiivi 2001/29/EÜ artikli 5 lõike 2 punktis b taotletavale eesmärgile ja selle õigusnormi kontekstile olema tingimata seotud nende seadmete ja materjalide oletatava kasutamisega reprodutseerimiseks, mis kuulub isikliku kasutamise eesmärgil reprodutseerimise erandi alla, nii et tasu kohaldamine oleks õigustatud, kui digitaalne paljundustehnika ning digitaalsed paljundusseadmed ja -materjalid on mõeldud isikliku kasutamise eesmärgil reprodutseerimiseks, ja vastasel juhul ei oleks õigustatud?
            
         
               4)
            
            
               Kas juhul, kui liikmesriik otsustab kehtestada isikliku kasutamise eesmärgil reprodutseerimise „tasu” süsteemi, on nimetatud „tasu” vahet tegemata kohaldamine ettevõtjatele ja spetsialistidele, kes selgelt omandavad digitaalsed paljundusseadmed ja -kandjad muuks otstarbeks kui isikliku kasutamise eesmärgil reprodutseerimiseks, „õiglase hüvitise” mõistega kooskõlas?
            
         
               5)
            
            
               Kas Hispaania riigi kehtestatud süsteem digitaalse paljundustehnika ning digitaalsete paljundusseadmete ja -materjalide vahet tegemata maksustamiseks isikliku kasutamise eesmärgil reprodutseerimise tasuga võib olla direktiiviga 2001/29/EÜ vastuolus, sest tasu kohaldamisel suures osas eri juhtudele, kus ei ole tegemist rahalist hüvitamist õigustava õiguste piiramisega, kaob nõutav seos õiglase hüvitise ja isikliku kasutamise eesmärgil reprodutseerimise õiguse piiramise vahel, mis seda hüvitist õigustab?
            
         
      (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230).